Na poczontku września wybrałach sie z rajzą do Medjugorje .Pora lot tymu po piyrszej rajzie do Matki Boski Medjugorski przirzekłach se że tu wroca i wrociłach.Nie byda opisywać co to za miejsce bo to możecie se znoś w internecie dom yno namiar na strona http://www.medjugorje.org.pl kaj w dziale informacyjnym pod Z serca do Matki Bożej som moji wiersze. Nasza rajza twała 12 dni. Było łokropnie gorko coś ponad 30 stopni ale my tego za bardzo niy łodczuli.Zwiedzili my taki państwa jak Czarnogóra,Albania,Macedonia,Serbia .Wszyndzi je inaczyj i krajobrazy i ludzie i miasta i wsie.Najbardzi mi sie podobała Czarnogóra i Macedonio.Wykompali my sie w morzu ,pływali statkiym po Zatoce Kotarskiej i zwiedzali piykne miasta . Niezapomniane wrażyni zrobiło na mje Jezioro Ochrydzkie jak i same miasto kaj szło kupić prawdziwe perły.Widzieli my też ślub w cerkwi .Natomiast Albania a konkretnie Tirana to jedyn plac budowy .Budujom jak chcom i kaj chcom bez ładu i składu.Sama Albanio łod strony Macedonii je fest biydno .Łosiołki som niejednokrotnie takim środkiym transportu.Ziymia wypolono łod słońca i jałowo, tak że ni ma co uprawiać.Jedynie owoce szło kupić przi drodze do granicy .Co mi sie niepodobało w Albanii to nieporzondek i śmieci kere sie walajom kaj popadnie .Jak tak bydzie dali to Albanio sie utopi w tych śmieciach .Nie wyobrażocie sie co tam, za syf.Nie znajom koszy yno ciepiom po ranyach .W samej Tiranie na kraju tyż som hołdy śmieci ale ta dzielnica najbogatszo to już troszyczka inacy wyglondo .Mono sie dopiyro uczom porzodku. Jak my jechali przez Albanio i Macedonio to wszyndy my widzieli w gorach powojynne bonkry .Jak sie rozchodzi ło Serbio to je najbardzi zagospodarowanym krajym Bałkańskim.Pola uprawione i czyste że nie widać żodnego ugoru.Niech wto godo co chce ale to mi sie podobało .Tam to boł porzondek .No ale coch widziała toch widziała i żodyn mi tego nie odbiere .Ciepłach Wom pora fotek żebyście se łobejrzeli jak tam je piyknie .
Moje rajzowanie
BOSKE ŁOSZCZYŻYNIE
BOSKE ŁOSZCZYŻYNIE
Posuchej człowiecze, co chca ci wyłożyć
i radza ci dobrze to zapamiyntać!
Eli chcesz jeszcze na tyj Ziymi pożyć,
musisz sie zmiynić i łopamiyntać!
Umowa zawarto tysiónce lot tymu,
niydugo sie kóńczy, tóż trza łod nowa,
łobgodać warunki i po nowymu,
ta Ziymia zniszczóno użytkować!
Z rachunkym za sztróm mi zalygocie,
na dziesiynć lot nazot, abo i wiyncyj!
Co roz to wiyncyj go zużywocie,
chnet wóm niy styknie na to pijyndzy!
Naforantowoł żech wody tela,
by nigdy wóm jyj niy brakowało.
Dyć widza, że już zostało niywiela,
tóż bardzi łoszczyndzać by sie zdało!
Jak to sie dzieje, że w Hameryce,
jodła jes tela, że wyciepujóm?!
A zaś w Azyji, abo w Afryce -
- niy ma co jeść i ludzie głodujóm!
Dyć tako Ziymia żeście dostali,,
by wszystke ludzie sie wyżywiyli!
Ale czy wszyscyście łó nia dbali
i móndrze nióm gospodarzyli?!
Wytliście prawie wszystke strómy,
co ciyń dowały i luft czyściyły.
Teroz już lasów prawie niy mómy,
a luft zajadzóny jes i zgniyły!
A co sie stało ze zwierzyntami,
że ich na Ziymi jes tak mało?
Dyć przeca dobrze wiycie sami,
że w Arce żodnego niy brakowało!
A rybów czymu tak mało mómy?
Przeca aż tela ich niy jycie?
We morzu topicie rozmajte atomy,
bezto we wodzie traci sie życie!
I na sóm kóniec, te wasze śmieci.
Tuście pierónym przesadziyli!
Bydóm przeklinać wos wasze dzieci,
żeście im taki gift zostawiyli!
Plastiki, azbesty, ze autów opony
- porozwolane przi drógach, w lesie.
Cołki świat niymi jes zawalóny.
Jak to łoglóndóm, beczeć chce sie!
Tóż eli dali łodymnie chcecie
ta Ziymia naszo użytkować –
- moga wynajónć, jak przirzykniecie,
cołkim inakszy gospodarować!
Latoś sie jeszcze pokój dómy,
a dyć na wiosna – zaś mie tu mocie!
Myśla, że jakoś sie dogodómy,
bo jak niy, to mie popamiyntocie!
Autor:B.Śmigała
szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn